ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ፡ "ኣፍሪቃ መፈተኒ ክታበት ኣይትኸውንን" ዶክተር ቴድሮስ ኣድሓኖም 7 ሚያዝያ 2020 ምንጪ ስእሊ, Getty Images ዳይሬክተር ውድብ ጥዕና ዓለም ዶክተር ቴድሮስ ኣድሓኖም፡ 'ክታበት ኮሮናቫይረስ ኣብ ኣፍሪቃ ክፍተን ኣለዎ' ንዝብል ሓሳብ ክልተ ፈረንሳውያን ዶኳትር 'ዓሌታዊ' ክብል ነቒፉ። "ኣፍሪቃ ንዝኾነ ዓይነት ክታበት መፈተኒ ክትኸውን ኣይትኽእልን ኣይትኸውንን" ክብል ነቲ ርእይቶ ብትሪ ተቓዊሙ። እቶም ክልተ ዶካትር ኣብ ናይ ቴለቪዥን ፕሮግራም ቀሪቦም ዝሃብዎ ንብዙሓት ከቖጥዕ ከሎ፡ ንኣፍሪቃውያን ከም "ከም ናይ ጊኒ ኣናጹ" ብምሕሳቦም ተነቒፎም። ሓደ ካብቶም ዶካትር ጸኒሑ ይቕረታ ሓቲቱ እዩ። ሞሮኮ ብዘይ መሸፈኒ ኣፍን ኣፍንጫን ንዝንቀሳቐሱ ናብ ፍርዲ ክተቕርብ'ያ ብዛዕባ'ዚ ተሓቲቱ መልሲ ዝሃበ ዶክተር ቴድሮስ፡ ቁጥዕኡ ብቕሉዕ እናተርኣየ ነቲ ርእይቶ ዶካትር ሕዳር ናይ "መግዛእታዊ ኣተሓሳስባ" ክብል ገሊጽዎ። "ኣብ መበል 21 ክፍለ ዘመን ካብ ተመራመቲ ከምዚ ዝበለ ርእይቶ ምስማዕ ዝወረደን ዘሕፍርን'ዩ" ዝበለ ዶክተር ቴድሮስ ነዚ ብምኹናን "ከረጋግጸልኩም ዝደልዩ ነገር እዚ ፈጺሙ ኣብ ኣፍሪቃ ኣይኸውንን" ኢሉ። እቶም ዶካትር እንታይ'ዮም ኢሎም?
